title: A Bizottság 491/2011/EU végrehajtási rendelete ( 2011. május 19. ) a baromfihús- és tojáságazatban alkalmazandó, valamint a tojásfehérjére vonatkozó irányadó árak rögzítéséről és az 1484/95/EK rendelet módosításáról

text:
               20.5.2011

               HU

               Az Európai Unió Hivatalos Lapja

               L 133/16

         A BIZOTTSÁG 491/2011/EU VÉGREHAJTÁSI RENDELETE
   (2011. május 19.)
   a baromfihús- és tojáságazatban alkalmazandó, valamint a tojásfehérjére vonatkozó irányadó árak rögzítéséről és az 1484/95/EK rendelet módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 143. cikkére,
   tekintettel az ovalbuminra és laktalbuminra (2) vonatkozó közös kereskedelmi rendszerről szóló, 2009. július 7-én 614/2009/EK tanácsi rendeletre és különösen annak 3. cikke (4) bekezdésére,
   mivel:

               (1)

               Az 1484/95/EK bizottsági rendelet (3) a baromfihús- és tojáságazat, valamint a tojásfehérje vonatkozásában megállapította a kiegészítő importvámok alkalmazási rendszerének végrehajtási szabályait, és rögzítette a kiegészítő importvámokat.

               (2)

               Az irányadó árak meghatározásának alapjául szolgáló, rendszeresen ellenőrzött adatokból megállapítható, hogy az irányadó árakat bizonyos baromfihús- és tojáságazati termékek, illetve a tojásfehérje behozatala vonatkozásában, a származási hely szerinti árkülönbségek figyelembevétele mellett, módosítani kell. Ezért indokolt közzétenni az irányadó árakat.

               (3)

               A piaci helyzetre való tekintettel e módosítást a lehető legrövidebb időn belül alkalmazni kell.

               (4)

               Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,

         ELFOGADTA EZT A RENDELETET:
   1. cikk
   Az 1484/95/EK rendelet I. mellékletének helyébe e rendelet melléklete lép.
   2. cikk
   Ez a rendelet az Európai Unió Hivatalos Lapjában való kihirdetése napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. május 19-én.

            a Bizottság részéről, az elnök nevében,

         José Manuel SILVA RODRÍGUEZ

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 181., 2009.7.14., 8. o.

      (3)  HL L 145., 1995.6.29., 47. o.

      MELLÉKLET
      a baromfihús- és tojáságazatban érvényes, valamint a tojásfehérjére vonatkozó irányadó árak rögzítéséről és az 1484/95/EK rendelet módosításáról szóló, 2011. május 19-i bizottsági rendelethez

            „I. MELLÉKLET

                        KN-kód

                        Árumegnevezés

                        Irányadó ár
                        (EUR/100 kg)

                        A 3. cikk (3) bekezdésében említett biztosíték
                        (EUR/100 kg)

                        Származási hely (1)

                        0207 12 10

                        Tisztított és bontott, 70 %-os csirke, fagyasztva,

                        116,4

                        0

                        AR

                        0207 12 90

                        Tisztított és bontott, 65 %-os csirke, fagyasztva,

                        139,9

                        0

                        BR

                        127,3

                        0

                        AR

                        0207 14 10

                           Gallus domesticus darabolva, csont nélkül, fagyasztva,

                        212,3

                        26

                        BR

                        241,1

                        18

                        AR

                        322,3

                        0

                        CL

                        0207 27 10

                        Pulykadarabok, csont nélkül, fagyasztva

                        336,4

                        0

                        BR

                        0408 11 80

                        Tojássárgája

                        348,6

                        0

                        AR

                        0408 91 80

                        Tojás, héj nélkül, szárítva

                        372,9

                        0

                        AR

                        1602 32 11

                        Kakas- vagy tyúkkészítmény főzés nélkül

                        266,9

                        6

                        BR

                        3502 11 90

                        Szárított tojásfehérje

                        602,6

                        0

                        AR

         (1)  Az 1833/2006/EK bizottsági rendelettel (HL L 354., 2006.12.14., 19. o.) megállapított nómenklatúra. A »ZZ« kód jelentése »egyéb származási hely«.”


title: A Tanács 1049/2011/EU végrehajtási rendelete ( 2011. október 20. ) az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (1) bekezdésének végrehajtásáról

text:
               21.10.2011

               HU

               Az Európai Unió Hivatalos Lapja

               L 276/2

         A TANÁCS 1049/2011/EU VÉGREHAJTÁSI RENDELETE
   (2011. október 20.)
   az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló 753/2011/EU rendelet 11. cikke (1) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre, és különösen annak 215 cikke (2) bekezdésére,
   tekintettel az afganisztáni helyzet tekintetében bizonyos személyek, csoportok, vállalkozások és szervezetek elleni korlátozó intézkedések meghozataláról szóló, 2011. augusztus 1-jei 753/2011/EU tanácsi rendeletre (1) és különösen annak 11. cikkének (1) bekezdésére,
   mivel:

               (1)

               A Tanács 2011. augusztus 1-jén elfogadta a 753/2011/EU rendeletet.

               (2)

               Az ENSZ Biztonsági Tanácsának az 1988 (2011) ENSZ BT-határozat 30. pontja alapján létrehozott bizottsága 2011. október 4-én jóváhagyta három további személynek a korlátozó intézkedések hatálya alá tartozó személyek, csoportok, vállalkozások és szervezetek jegyzékébe való felvételét.

               (3)

               A 753/2011/EU rendelet I. mellékletét ennek megfelelően módosítani kell,

         ELFOGADTA EZT A RENDELETET:
   1. cikk
   Az e rendelet mellékletében felsorolt személyeket fel kell venni a 753/2011/EU rendelet I. mellékletében foglalt jegyzékbe.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2011. oktober 20-án.

            a Tanács részéről

            az elnök

         M. SAWICKI

      (1)  HL L 199., 2011.8.2., 1. o.

      MELLÉKLET

         AZ 1. CIKKBEN EMLÍTETT SZEMÉLYEK JEGYZÉKE

                  (1)

                  Faizullah Noorzai Akhtar Mohammed Mira Khan (más néven: a) Hajji Faizullah Khan Noorzai; b) Haji Faizuulah Khan Norezai; c) Haji Faizullah Khan; d) Haji Fiazullah Khan; e) Haji Faizullah Khan Noori; f) Haji Faizullah Noor; g) Haji Pazullah Noorzai; h) Haji Mullah Faizullah).
                  Címe (tisztsége): hádzsi. Lakcíme: Boghra út, Miralzei község, Chaman körzet, Beludzsisztán tartomány, Pakisztán.
                  Születési ideje: a) 1962; b) 1961; c) 1968 és 1970 között.
                  Születési helye: a) Lowy Kariz, Spin Boldak körzet, Kandahár tartomány, Afganisztán; b) Kadanay, Spin Boldak körzet, Kandahár tartomány, Afganisztán.
                  Állampolgársága: afgán.
                  Egyéb információk: a) prominens tálib finanszírozó. b) 2009 közepétől fegyvereket, lőszert, robbanóanyagokat és orvosi eszközöket szállított a tálib harcosok számára; forrásokat gyűjtött és kiképzést biztosított a tálibok számára az Afganisztán és Pakisztán közötti határvidéken. c) Korábban tálib műveleteket szervezett és finanszírozott Afganisztán Kandahár tartományában. d) 2010-től vállalkozásokkal rendelkezett és utazásokat tett Dubaiba (Egyesült Arab Emírségek), valamint Japánba. e) A Nurzai törzs Miralzai altörzséhez tartozik. f) Malik Noorzai fivére. g) Apja neve: Akhtar Mohammed (más néven: Hadzsi Mira Khan).
                  Az ENSZ általi jegyzékbe vétel időpontja: 2011. október 4.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információk:
                  Faizullah Noorzai Akhtar Mohammed Mira Khan prominens tálib finanszírozói szerepet töltött be, akinél magas rangú tálib vezetők fektették be forrásaikat. Több mint 100 000 USD összegben gyűjtött forrásokat a tálibok számára különböző adományozóktól az Öböl térségében, és 2009-ben maga is hozzájárult az adományokhoz. Pénzügyi támogatást nyújtott egy Kandahár tartománybeli tálib parancsnoknak is, és forrásokat biztosított tálib és az Al-Kaidához tartozó harcosok kiképzéséhez, akik koalíciós és afgán katonai erők elleni támadásokat készültek végrehajtani. 2005 közepétől Faizullah tálib műveletek szervezésével és finanszírozásával foglalkozott Kandahár tartományban (Afganisztán). A pénzügyi támogatáson kívül Faizullah más módokon is segítette a tálibok kiképzését és műveleteit. 2009 közepétől Faizullah fegyvereket, lőszert, robbanóanyagokat és orvosi eszközöket biztosított dél-afganisztáni tálib harcosok számára. 2008 közepétől Faizullah szállást biztosított tálib öngyilkos merénylők számára, és gondoskodott Pakisztánból Afganisztánba szállításukról. Faizullah légvédelmi rakétákkal is ellátta a tálibokat, segített a tálib harcosoknak az afganisztáni Helmand tartományon belüli szállításában, elősegítette különböző tálib öngyilkos merényletek végrehajtását; valamint rádiókat, illetve járműveket adott a Talibán pakisztáni tagjainak.
                  2009 közepétől Faizullah az Afganisztán és Pakisztán közötti határvidéken egy madraszát (vallási iskolát) is működtetett, amelyben több tízezer dollárt gyűjtött össze adomány formájában a Talibán számára. Faizullah madraszájának területét tálib harcosoknak a rögtönzött robbanószerkezetek (IED) készítésére és használatára való kiképzése céljára is használták. 2007 végétől Faizullah madraszáját az Al-Kaidához tartozó harcosok kiképzésére használták, akiket később az afganisztáni Kandahár tartományba küldtek.
                  2010-ben Faizullah irodákat tartott fenn és valószínűleg egyéb ingatlantulajdonnal is rendelkezett, többek között szállodák tulajdonosa volt az egyesült arab emírségekbeli Dubaiban. Faizullah rendszeresen utazott Dubaiba és Japánba testvérével, Malik Noorzaival (TI.N.154.11) autók, autóalkatrészek és ruházati cikkek behozatala céljából. Faizullah 2006 eleje óta rendelkezett vállalkozásokkal Dubaiban és Japánban.

                  (2)

                  Malik Noorzai (más néven: a) Hajji Malik Noorzai b) Hajji Malak Noorzai c) Haji Malek Noorzai d) Haji Maluk e) Haji Aminullah).
                  Címe (tisztsége): hádzsi. Születési ideje: a) 1957; b) 1960.
                  Állampolgársága: afgán.
                  Egyéb információk: a) Tálib finanszírozó. b) Vállalkozások tulajdonosa Japánban, és gyakran utazik Dubaiba (Egyesült Arab Emírségek), illetve Japánba. c) 2009-től segítette a Talibán tevékenységeit, többek között toborzással és logisztikai támogatás nyújtásával. d) Feltételezett tartózkodási helye az afganisztáni–pakisztáni határvidék.. e) A Nurzai törzshöz tartozik. f) Faizullah Noorzai Akhtar Mohammed Mira Khan testvére.
                  Az ENSZ általi jegyzékbe vétel időpontja: 2011. október 4.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információk:
                  Malik Noorzai a Talibánt pénzügyileg támogató, Pakisztánban élő üzletember. Malik és fivére, Faizullah Noorzai Akhtar Mohammed Mira Khan (TI.M.153.11) több millió dollárt fektettek különböző, a Talibán javára működtetett üzleti vállalkozásokba. 2008 végén a Talibán képviselői üzleti kapcsolatba léptek Malikkal, hogy tálib forrásokat fektessenek be nála. Malik legalább 2005 óta személyesen is több tízezer dollárral járult hozzá a Talibán ügyéhez, és több százezer dollárt osztott szét a tálibok között; ezen összegek az öböl-térségbeli és pakisztáni adományozóktól, illetve részben saját forrásaiból származtak. Malik egy pakisztáni hawala-számlát is kezelt, amelyre néhány havonta több tízezer dollár folyt be az Öböl-térségből a Talibán tevékenységeinek támogatására. Malik a Talibán tevékenységeit is segítette. 2009-ben már 16 éve dolgozott főgondnokként egy, az Afganisztán és Pakisztán közötti határvidéken található madraszában (vallási iskolában), amelyet a Talibán az újoncok ideológiai nevelésére és kiképzésére használt. Többek között Malik biztosította a madrasza működését támogató forrásokat. Malik fivérével együtt szerepet játszott a tálib öngyilkos merényletekben való felhasználásra szánt járművek tárolásában is, továbbá segítséget nyújtott a tálib harcosok Helmand tartományon (Afganisztán) belüli szállításához. Malik több vállalkozás tulajdonosa Japánban, és gyakran tesz üzleti látogatást Dubaiba és Japánba. Már 2005 óta tulajdonosa volt egy járműimporttal foglalkozó afganisztáni vállalkozásnak, amely Dubaiból és Japánból importált járműveket. Vállalkozásai számára autókat, autóalkatrészeket és ruházati cikkeket importált Dubaiból és Japánból; e vállalkozásokba két tálib parancsnok is beruházott. 2010 közepe táján Malik és fivére gondoskodott egy több száz teherkonténerből álló, a jelentések szerint többmillió dollárt érő szállítmány felszabadításáról, amelyet a pakisztáni hatóságok az év elején foglaltak le, mivel azt gyanították, a címzetteknek köze lehet a terrorizmushoz.

                  (3)

                  Abdul Aziz Abbasin (más néven: Abdul Aziz Mahsud)
                  Születési ideje: 1969.
                  Születési helye: Sheykhan község, Pirkowti település, Orgun körzet, Paktika tartomány, Afganisztán.
                  Egyéb információk: A Haqqani-hálózat egyik legfontosabb parancsnoka, közvetlenül Sirajuddin Jallaloudine Haqqani (TI.H.144.07.) alá tartozik. 2010 elejétől Orgun körzet (Paktika tartomány, Afganisztán) tálib árnyékkormányzója. Kiképzőtábort működtetett Paktika tartományban az Afganisztánon kívülről érkező harcosok számára. Az Afganisztánba irányuló fegyverszállításban is részt vett.
                  Az ENSZ általi jegyzékbe vétel időpontja: 2011. október 4.
                  A szankcióbizottság által a jegyzékbe vétellel kapcsolatban nyújtott indokolás szöveges összefoglalásából származó további információk:
                  Abdul Aziz Abbasin a Haqqani-hálózat – a tálibokkal együttműködő militáns csoport – legfelsőbb parancsnokainak egyike; a hálózat a Pakisztán Szövetségi Irányítású Törzsi Területein található kelet-afganisztáni és észak-vazirisztáni központtal működik. Abbasin 2010 óta tartozik Sirajuddin Haqqani (TI.H.144.07) közvetlen parancsnoksága alá, aki Orgun körzet (Paktika tartomány, Afganisztán) tálib árnyékkormányzójává nevezte ki. Abbasin tálib harcosokból álló csoportot vezet, illetve segítséget nyújtott egy Paktika tartománybeli, külföldi harcosok kiképzésére szolgáló tábor működtetésében is. Abbasin afgán kormányerők számára ellátmányt szállító járművek elleni orvtámadásokban, továbbá Afganisztánba irányuló fegyverszállításban is részt vett.


title: A Bizottság 1156/2013/EU végrehajtási rendelete ( 2013. november 14. ) egyes áruk Kombinált Nómenklatúra szerinti besorolásáról

text:
               16.11.2013

               HU

               Az Európai Unió Hivatalos Lapja

               L 306/8

         A BIZOTTSÁG 1156/2013/EU VÉGREHAJTÁSI RENDELETE
   (2013. november 14.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN–kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésének megfelelően – bizonyos időtartamig továbbra is felhasználhatja. Ezt az időszakot három hónapban kell meghatározni.

               (5)

               Az e rendeletben előírt intézkedések összhangban vannak a Vámkódexbizottság véleményével,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN–kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK tanácsi rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 14-én.

            a Bizottság részéről, az elnök nevében,
         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Egy befejezetlen, folyadékkristályos kijelzős (LCD) típusú, ún. tuner nélküli, színes televízió, körülbelül 81 cm (32 inch) képernyőátmérővel és körülbelül 75 × 44 × 5 cm (állvány nélküli) mérettel az alábbi jellemzőkkel:

                              —

                              1 920 × 1 080 pixeles gyári felbontással,

                              —

                              16:9 képaránnyal,

                              —

                              0,369 mm pixel távolság,

                              —

                              két 10 wattos hangszóróval,

                              —

                              be-/kikapcsoló gombbal, kezelő gombokkal, ideértve a csatornaváltó gombokat is,

                              —

                              rádiófrekvenciás áramköröket (rádiófrekvenciás egység), középfrekvenciás áramköröket (középfrekvenciás egység) és demoduláló áramköröket (demodulációs egység) tartalmazó ún. modul formájú tuner behelyezésére szolgáló nyílással. A tuner modul behelyezését követően a készülék digitális televíziójelek vételére alkalmas.

                        A készülék a következő video interfészekkel van felszerelve:

                              —

                              két HDMI

                              —

                              egy kompozit bemenetel

                              —

                              egy komponens bemenetel

                        A készülék digitális videojelek felbontására szolgáló MPEG–dekóderrel, valamint csatornaválasztást és –tárolást vezérlő elektronikával is fel van szerelve.
                  A készülék billenő és forgó mechanizmus nélküli, rögzített állvánnyal rendelkezik és távirányítóval mutatják be.

                  8528 72 40

                  A besorolást a Kombinált Nómenklatúra 1., 2. a) és 6. általános értelmezési szabályának rendelkezései, valamint a 8528, a 8528 72 és a 8528 72 40 KN–kód szövege határozza meg.
                  Objektív jellemzői, nevezetesen a tuner behelyezésére szolgáló nyílás, az MPEG–dekóder és a csatornaválasztást és –memorizálást kezelő elektronika megléte miatt a készülék egy komplett televízió vevőkészülék alapvető jellemzőivel rendelkezik. A 8528 51 vagy 8528 59 alszám alá, monitorként történő besorolása ezért kizárt.
                  A készüléket ezért a 8528 72 40 KN–kód alá, folyadékkristályos kijelzős (LCD) technológiájú képernyővel rendelkező televíziós adás vételére alkalmas készülékként kell besorolni.


title: A Bizottság 1247/2013/EU végrehajtási rendelete ( 2013. november 28. ) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Jamón de Trevélez (OFJ)]

text:
               4.12.2013

               HU

               Az Európai Unió Hivatalos Lapja

               L 323/20

         A BIZOTTSÁG 1247/2013/EU VÉGREHAJTÁSI RENDELETE
   (2013. november 28.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról [Jamón de Trevélez (OFJ)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Spanyolország kérelmét, amely az 1855/2005/EK bizottsági rendelet (2) alapján bejegyzett „Jamón de Trevélez” oltalom alatt álló földrajzi jelzéshez kapcsolódó termékleírás módosításának jóváhagyására irányul.

               (2)

               A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

               (3)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a termékleírás módosítását jóvá kell hagyni,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. november 28-án.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 343., 2012.12.14., 1. o.

      (2)  HL L 297., 2005.11.15., 5. o.

      (3)  HL C 179., 2013.6.25., 40. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.2. osztály:   Húsipari termékek (főzve, sózva, füstölve stb.)

      SPANYOLORSZÁG
      Jamón de Trevélez (OFJ)